rejauldu/bengali-wikipedia huggingface dataset:
উত্তর শাহবাজপুর ইউনিয়ন বাংলাদেশের সিলেট বিভাগের মৌলভীবাজার জেলার বড়লেখা উপজেলার অন্তর্গত একটি ইউনিয়ন।   ইতিহাস  এই ইউনিয়নের উত্তর শাহবাজপুর গ্রামের নাম থেকেই ইউনিয়নের নাম আসে। শাহবাজপুর পূর্বে কাউয়াকোণা নামে পরিচিত ছিল। এখানে জাংদার বংশের বাসভূমি ছিল, যারা পঞ্চখণ্ড পরগণার স্থানীয় হিন্দু জমিদার ছিলেন। এই বংশের শ্যামরায় জাংদারের পুত্র, স্বরূপরাম জাংদার কুমার সাঈদ মৌজায় বাসুদেবকে নিবেদন করে একটি বিগ্রহ চালু করেছিলেন। একবার তিনি সম্রাটের সাথে রাজস্ব নিয়ে আলোচনা করার জন্য দিল্লি সফরে যান ও পরে ইসলাম ধর্মে ধর্মান্তরিত হন। ধর্মান্তরিত হওয়ার পর স্বরূপরাম জাংদারকে শাহবাজ খান নামে ভূষিত করা হয়, পরবর্তীকালে তিনি বৃহত্তর পঞ্চখণ্ড থেকে খারিজ হয়ে আলাদা শাহবাজপুর পরগণা প্রতিষ্ঠা করেন। পরে তিনি মক্কায় হজ্জ করতে যান। আশি বছর বয়সে, শাহবাজ খানের প্রথম এবং একমাত্র পুত্র, ফতেহ মোহাম্মদের জন্ম হয় (১৭০০-১৭৯০-এর দশকে), যিনি পরে শাহবাজপুরের জমিদার হিসাবে তার স্থলাভিষিক্ত হন। শাহবাজপুরের পরবর্তী জমিদার ছিলেন ফতেহ মোহাম্মদের পুত্র মোহম্মদ ফাজিল, ও তারপুত্র মোহাম্মদ আদিল। আদিলের কোন পুত্র ছিল না, তাই তার মেয়ে সম্পত্তির অধিকারিনী হন এবং তারপর তার নাতি, আব্দুল গফূর চৌধুরী উত্তরাধিকার সূত্রে প্রাপ্ত হন। আব্দুল গফূরের পুত্র ও উত্তরসূরী নোমান মুকিদ চৌধুরী স্থানীয় অভিজাতদের একজন ছিলেন।  জাংদার বংশের সাধারণ শ্রেষ্ঠত্ব ইতিহাসবিদ অচ্যুতচরণ চৌধুরী তত্ত্বনিধি এবং সৈয়দ মুর্তাজা আলীর লিপিবদ্ধ একটি প্রবাদবাক্যে পাওয়া যায়:  যার অর্থ দাঁড়ায়, পঞ্চখণ্ডের পাল পরিবার, প্রচণ্ড খাঁর সন্তানবর্গ ও জাংদার বংশের পরবর্তী পুরুষরাই অত্র অঞ্চলের প্রধান মিরাশদারসামন্ত ভূ-মালিকদের মিরাশদার বলা হত। মিরাশদার এমন জমিদারকে নির্দেশ করে যিনি সরাসরি সরকারকে কর প্রদান করেন। ছিলেন।   শিক্ষা  শিক্ষার হার :  শিক্ষা প্রতিষ্ঠান শাহবাজপুর উচ্চ বিদ্যালয় ও কলেজ,শাহবাজপুর আদর্শ বালিকা উচ্চ বিদ্যালয়,খাতুনে জান্নাত মহিলা টাইটেল মাদ্রাসা,উত্তর শাহবাজপুর হাফিজিয়া দাখিল মাদ্রাসা,বড়াইল স্বতন্ত্র ইবতেদায়ী মাদ্রাসা,কুমারশাইল স্বতন্ত্র ইবতেদায়ী মাদ্রাসা,সায়পুর সরকারি প্রাথমিক বিদ্যালয়,মেরিট কেয়ার একাডেমী,মডেল কিন্ডারগার্টেন,শাহবাজপুর আইডিয়াল স্কুল,নান্দুয়া নূরানীয়া হাফিজিয়া মাদ্রাসা,নান্দুয়া সরকারি প্রাথমিক বিদ্যালয়,শ্রীধরপুর সরকারি প্রাথমিক বিদ্যালয়,চরগ্রাম সরকারি প্রাথমিক বিদ্যালয়,অর্জুনপুর সরকারি প্রাথমিক বিদ্যালয়,ভট্টশ্রী সরকারী প্রাথমিক বিদ্যায়ল,করমপুর রৌফিয়া হাফিজিয়া দারুল আরকান ইবতেদায়ী মাদ্রাসা,করমপুর সরকারি প্রাথমিক বিদ্যালয়,আতুয়া সরকারি প্রাথমিক বিদ্যালয়,অহিদাবাদ সরকারি প্রাথমিক বিদ্যালয়,কুমারশাইল সরকারী প্রাথমিক বিদ্যালয়,আলিমপুর সরকারী প্রাথমিক বিদ্যালয়।   দর্শনীয় স্থান   পাল্লাথল চা বাগান(খাসিয়া পুঞ্জি)।  হাফিজ চা বাগান।  ফাতেহবাগ চা বাগান‌।  কুমারশাইল চা বাগান।  ওয়াহিদাবাদ চা বাগান।  কালিকা বাড়ি চা বাগান।   Instagram: aminul.05   তথ্যসূত্র   বিষয়শ্রেণী:বড়লেখা উপজেলার ইউনিয়ন
ঢাকা বিশ্ববিদ্যালয়ের ৮০ বছর রফিকুল ইসলাম রচিত ১৯২১-২০০১ সাল পর্যন্ত ঢাকা বিশ্ববিদ্যালয় সম্পর্কিত একটি ইতিহাস গ্রন্থ যা ২০০৩ সালের ফেব্রুয়ারিতে বাংলাদেশের অনন্যা প্রকাশন থেকে প্রকাশিত হয়।  সারাংশ এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দুর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।  গ্যালারি  আরো দেখুন  ঢাকা বিশ্ববিদ্যালয়ের ইতিহাস  তথ্যসূত্র  বহিঃসংযোগ  ঢাকা বিশ্ববিদ্যালয়ের ৮০ বছর - রকমারি.কম  বিষয়শ্রেণী:২০০৩-এর বই বিষয়শ্রেণী:ঢাকা বিশ্ববিদ্যালয় বিষয়শ্রেণী:শিক্ষাপ্রতিষ্ঠানের ইতিহাস
মি-'গ্যুর-নাম-ম্খা'ই-র্দো-র্জে () (১৭৯৩-১৮৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের সপ্তম প্রধান ছিলেন।   সংক্ষিপ্ত জীবনী  মি-'গ্যুর-নাম-ম্খা'ই-র্দো-র্জে ১৭৯৩ খ্রিষ্টাব্দে তিব্বতের 'দান-ছোস-খোর () নামক স্থানে এক অভিজাত পরিবারে জন্মগ্রহণ করেন। তার পিতার নাম ছিল ব্সোদ-নাম্স-রাব-ব্র্তান () এবং মাতার নাম ছিল নাম-ম্খা'-নোর-দ্জিন-দ্বাং-মো ()। ১৭৯৯ খ্রিষ্টাব্দে তাকে ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। ছোস-গ্রাগ্স-ব্জাং-পো, থুগ্স-র্জে-ব্ক্রা-শিস, তৃতীয় ন্যি-স্প্রুল () মি-'গ্যুর-ফান-ব্দে-র্গ্যা-ম্ত্শো (), ঙ্গাগ-দ্বাং-ব্লো-গ্রোস (), নাম-ম্খা'-ত্শে-দ্বাং-ম্ছোগ-গ্রুব (), রিগ-'দ্জিন-ব্জাং-পো (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), বার-ছুং-ব্ক্রা-শিস-র্গ্যা-ম্ত্শো (), 'বার-ছুং-'জিগ্স-মেদ-গো-ছা (), দ্বিতীয় দ্রি-মেদ-ঝিং-স্ক্যোং () 'জিগ্স-মেদ-'দ্জিন-ম্গোন-পো (), দ্বিতীয় কাহ-থোগ-র্মোগ-র্ত্সা () ছোস-দ্ব্যিংস-র্দো-র্জে () প্রভৃতি বিখ্যাত বৌদ্ধ সাধকেরা তার উল্লেখযোগ্য শিক্ষক ছিলেন। দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () তাকে শ্রমণের শপথ প্রদান করেন। ঊনবিংশ শতাব্দীর প্রথম দশকে তিনি র্দ্জোগ্স-ছেন বৌদ্ধবিহারের সপ্তম প্রধানের দায়িত্ব লাভ করেন। ঙ্গাগ-দ্বাং-থুব-ব্স্তান-'জিগ্স-মেদ-র্গ্যা-ম্ত্শো () নামক অষ্টম দে-মো () উপাধিধারী লামা তাকে ভিক্ষুর শপথ প্রদান করেন।  তথ্যসূত্র  আরো পড়ুন  Tulku Thondup. 1996. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, pp. 175–178. Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005, pp. 401–404.  বিষয়শ্রেণী:১৭৯৩-এ জন্ম বিষয়শ্রেণী:১৮৭০-এ মৃত্যু বিষয়শ্রেণী:দ্জোগছেন দ্রুবওয়াং
বহনি হচ্ছে আসামের দেশীয় জনগোষ্ঠী মুসলমানদের পরম্পরাগত খাদ্য। অবিভক্ত গোয়ালপাড়া জেলার সাথে মেঘালয়ের গারোপাহাড়ের সমতল ভূমিতে বসবাস করা দেশী জনগোষ্ঠীর মুসলমানদের পরম্পরাগত খাদ্য। একে বকুনিও বলা হয়। বহনি তৈরি করা এবং  খাওয়ার উপযুক্ত সময় ভাদ্র মাস যদিও ভিন্ন মাসেও খাওয়া যায়।  প্রস্তুতকরণ বহনির কারণে বরো ধান বিশেষভাবে উপযোগী যদিও অবিভক্ত গোয়ালপাড়ায় উৎপন্ন হওয়া কাতারি, মালসিরা, গরিয়া ধানেরও ব্যবহার হয়। প্রথমে ধানটি জলে ভিজিয়ে (তিতাতে) দেওয়া হয়। ধানটি জল থেকে তুলে এনে ঘরে গজালি হ'তে রাখা হয়। ধান একরাত ভিজিয়ে দিয়ে পরদিন জল থেকে ধানটি তুলে মজিয়াতে কলাপাতার উপর ছড়িয়ে দিয়ে কলাপাতা মুড়ে ঢেকে দিতে হয়। তার উপর বস্তা দিয়ে ইট বা তেমন কোনো ওজন দিয়ে চাপ দিয়ে রাখলে ৩/৪ দিন পরে গজালি হয়। গজালি হওয়া ধানটি রোদে ভালকরে শুকাতে হয়।  গজালি হওয়া ধানটি আবার রোদে শুকাতে হয়, শুকোবার পরে ধানটি ঢেঁকী, উখলি বা উরালে পার দিয়ে তুঁষ এবং চাল পৃথক করা হয়। তুঁষটি ভালমতো রাখা হয়। চালগুলি আবার জলে ভিজিয়ে দেওয়া হয়। তিতানো চালটি উখলি বা ঢেঁকীতে গুড়ো করা হয়। চালের গুড়োটি ভালমতো একটি ভিন্ন পাত্রে রাখা হয়। গজালি হওয়া ধানের তুঁষটি জলে তিতাতে দেওয়া হয় এবং সেই জলটি অন্য একটি পাত্রে রাখা হয়। পাত্রটির তলায় প্রথমে কঁাঠালপাতার একটি আস্তরণ দিয়ে তার উপর রান্না করা ভাতের সাথে তুঁষের জল এবং চাউলের গুঁড়ো মিশিয়ে রেখে দেওয়া হয়। বহনি রাখার দিনটিতে খাওয়া হয় না। তৃতীয় দিনে বহনির স্বাদ অতি মধুর হয় এবং এলানো ভাব হয়। চতুর্থ দিনে বহনি নিচাযুক্ত হয়।  ধর্মীয় কারণে 'বহনি'কে দেশীরা নিচা বলে অভিহিত করে খাদ্য তালিকাতে স্থান দিয়েছে। সেই সত্যতাকে অস্বীকার না করে অন্যদিকে ধর্মীয় প্রতিবন্ধকতাও উপেক্ষা না করে খাদ্যটিকে সরাসরি নিচা বা রাগিয়াল বলে না ভেবে মন মাতানো খাদ্য হিসাবে দেখা যায়।  তথ্যসূত্র  বিষয়শ্রেণী:আসামের খাদ্য
আবে হায়াত (, ) কাসেম নানুতুবির উর্দু ভাষায় লেখা বিখ্যাত রচনা যেখানে তিনি নবীর জীবনের বিভিন্ন দিক নিয়ে আলোচনা করা হয়েছে। বইটির বিষয়বস্তু এমন ঘটনা দিয়ে সাজানো হয়েছে যা উপযুক্ত যুক্তি দিয়ে বোঝানো কঠিন হয়ে পরে। এই বইটিতে ‘হায়াতুন নবী’ অর্থাৎ রাসুলুল্লাহর কবরে জীবিত থাকার মাসআলা ও বিতর্ক নিয়ে আলোচনা করা হয়েছে। মাহমুদ হাসান দেওবন্দির বর্ণনা অনুসারে, শিয়ারা দাবী করে থাকে যে, আবু বকর রাসুলুল্লাহর উত্তরাধিকার চুরি করেছে, এই প্রশ্নের জবাবে কাসেম নানুতুবি এই বইটি রচনা করেন।   বিষয়বস্তু  বইয়ের লেখক শিয়াদের একটি বিতর্কের জবাবে বইটি রচনা করেন। রাসুলুল্লাহ করবে জীবিত আছে কিনা এই প্রশ্নের জবাবে কাসেম নানুতুবি বলেন, উত্তরাধিকার তখনই হয় যখন একজন ব্যক্তি মারা যায়। যখন নবীজী জীবিত ছিলো, তখন উত্তরাধিকারের প্রশ্ন কোথায়?" বইটি ২০১৪ সালে ভারতের শায়খুল হিন্দ একাডেমি দারুল উলুম দেওবন্দ থেকে প্রকাশিত হয়েছে।    প্রভাব  কাসেম নানুতুবি মক্কায় তার পীর ইমদাদুল্লাহ মুহাজিরে মক্কির সান্নিধ্যে যাওয়ার সময় এই বইটিকে উপহার হিসেবে নিয়ে যান। বইটি গ্রহণ করার পর মুহাজিরে মক্কি তাকে বইটি পড়ার অনুরোধ করেন। মুহাজিরে মক্কি এটি পড়ার জন্য একটি নির্দিষ্ট সময় নির্ধারণ করেছিলেন এবং তিনি পুরো বইটি মনোযোগ সহকারে শুনেছিলেন। তিনি কিছু জায়গায় কিছু সংশোধনের পরামর্শও দিয়েছেন। ইয়াকুব নানুতুবি বলেন, "আমি হযরত মাওলানার আবে হায়াত বইটি ছয়বার অধ্যয়ন করেছি। আমি বইটি থেকে কয়েকটি দিক নতুনভাবে বুঝতে পেরেছি।   আরো দেখুন    খুতবাতে মাদ্রাজ   সীরাতে মুবারাকাহ মুহাম্মদ রাসুলুল্লাহ   শরাফুল মুস্তাফা   তথ্যসূত্র    বহিঃসংযোগ   আর্কাইভ.কম ওয়েবসাইটে আবে হায়াত  বিষয়শ্রেণী:দেওবন্দি সাহিত্য বিষয়শ্রেণী:কাসেম নানুতুবির বই বিষয়শ্রেণী:মুহাম্মাদের জীবনীগ্রন্থ বিষয়শ্রেণী:সুন্নি সাহিত্য
সভেতলানা আলেক্সিয়েভিচ (জন্ম: ৩১ মে, ১৯৪৮) বেলারুশীয় নারী সাংবাদিক এবং লেখিকা। তিনি ২০১৫ সালে সাহিত্যে নোবেল পুরস্কার লাভ করেন।Blissett, Chelly. "Author Svetlana Aleksievich nominated for 2014 Nobel Prize ". Yekaterinburg News. January 28, 2014. Retrieved January 28, 2014.Svetlana Alexievich wins Nobel Literature prize, BBC News (8 October 2015) তিনি বেলারুশের ইতিহাসে একমাত্র ব্যক্তি, যিনি নোবেল পুরস্কার পেয়েছেন।  ৬৭ বছর বয়সী সভেতলানা আলেক্সিয়েভিচ হলেন চতুর্দশ নারী, যিনি সাহিত্যে নোবেল পেয়েছেন। নিজের দেশে আলেক্সিয়েভিচ সরকারের একজন সমালোচক হিসেবে পরিচিত। আর তিনিই প্রথম সাংবাদিক, যিনি সাহিত্যের সবচেয়ে সম্মানজনক এই পুরস্কার পেয়েছেন। এই লেখিকা এ মনুমন্টে টু সাফারিং অ্যান্ড করেজ ইন আওয়ার টাইম বইয়ের জন্য এ পুরস্কার পেয়েছেন। নোবেল পুরস্কারের ইতিহাসে আলেক্সিয়েভিচ ১৪তম নারী যিনি এ পুরস্কার পেলেন। পুরস্কারের অর্থমূল্য আট মিলিয়ন সুইডিশ ক্রোনার বা নয় লাখ ৫০ হাজার ইউএস ডলার।  চেরনোবিল এবং দ্বিতীয় বিশ্বযুদ্ধ নিয়ে লেখা বইয়ের মাধ্যমেই আলেক্সিয়েভিচ আন্তর্জাতিক অঙ্গনে পরিচিত অর্জন করেন। এই দুই ঘটনার ভয়াবহতা তিনি প্রত্যক্ষদর্শীর বরাতে আবেগ দিয়ে ফুটিয়ে তুলেছিলেন। তার সেই বইগুলো বিভিন্ন ভাষায় অনূদিত হয়েছে। নোবেল পুরস্কার ছাড়াও তিনি আন্তর্জাতিক পুরস্কারে ভূষিত হয়েছেন।http://www.prothomalo.com/international/article/649615/  সাহিত্যে নোবেল বিজয়ী ১১২তম লেখক হিসাবে তার নাম ঘোষণা করে সুইডিশ অ্যাকাডেমির প্রধান সারা দানিউস বলেন, “আলেক্সিয়েভিচ তার অনন্যসাধারণ লেখনি শৈলীর মাধ্যমে সতর্কভাবে বাছাই করা কিছু কণ্ঠের যে কোলাজ রচনা করেছেন, তা পুরো একটি যুগ সম্পর্কে আমাদের বোধের জগৎকে নিয়ে গেছে আরও গভীরে।" সভেতলানা আলেক্সিয়েভিচের চল্লিশ বছর কেটেছে সাবেক সোভিয়েত ইউনিয়ন ও তার পরের সময়ের অসংখ্য মানুষের জীবন কাহিনী শুনে। তবে তার গদ্য কেবল ইতিহাসকে তুলে ধরেনি, ধারণ করেছে মানুষের আবেগের ইতিহাস। প্রায় অর্ধ-শতক পর একজন সাহিত্যিককে এই পুরস্কার দেওয়া হল, যিনি মূলত ‘নন-ফিকশন’ লেখক।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর লেখিকা বিষয়শ্রেণী:২১শ শতাব্দীর লেখিকা বিষয়শ্রেণী:নোবেল বিজয়ী সাহিত্যিক বিষয়শ্রেণী:নোবেল বিজয়ী নারী বিষয়শ্রেণী:বেলারুশীয় নোবেল বিজয়ী
স্মাইট (ইংরেজি: Smite) হলো  ২০১৪ সালের ফ্রি-টু-প্লে, থার্ড-পারসন মাল্টিপ্লেয়ার অনলাইন ব্যাটল এরেনা (MOBA) ভিডিও গেম, যা মাইক্রোসফট উইন্ডোজ , এক্সবক্স ওয়ান , প্লেস্টেশন ৪, নিন্টেন্ডো সুইচ এবং আমাজন লুনা- এর জন্য হাই-রেজ স্টুডিওস দ্বারা বিকাশিত ও প্রকাশিত।  স্মাইট -এ, খেলোয়াড়রা একজন দেবতা, দেবী বা অন্যান্য পৌরাণিক মূর্তিকে নিয়ন্ত্রণ করে এবং দল-ভিত্তিক যুদ্ধে অংশ নেয়, অন্যান্য খেলোয়াড়-নিয়ন্ত্রিত দেবতা এবং অ-খেলোয়াড়-নিয়ন্ত্রিত মিনিয়নের বিরুদ্ধে তাদের ক্ষমতা এবং কৌশল ব্যবহার করে ।  গেমটিতে মাল্টিপল প্লেয়ার বনাম প্লেয়ার (PVP) মোড রয়েছে, অনেকগুলি খেলার যোগ্য চরিত্র রয়েছে এবং বার্ষিক মিলিয়ন-ডলার স্মাইট ওয়ার্ল্ড চ্যাম্পিয়নশিপ সহ একাধিক টুর্নামেন্ট সহ একটি সফল এস্পোর্টস দৃশ্য রয়েছে ।   রিসেপশন    তথ্যসূত্র    বহিঃসংযোগ      বিষয়শ্রেণী:২০১৪-এর ভিডিও গেম বিষয়শ্রেণী:অ্যাকশন ভিডিও গেম বিষয়শ্রেণী:ইস্পোর্টস গেম বিষয়শ্রেণী:দলগত খেলোয়াড় ভিডিও গেম বিষয়শ্রেণী:হিন্দু পুরাণ অবলম্বনে ভিডিও গেম বিষয়শ্রেণী:গ্রীক পুরাণ অবলম্বনে ভিডিও গেম বিষয়শ্রেণী:মিশরীয় পুরাণ অবলম্বনে ভিডিও গেম বিষয়শ্রেণী:চীনা পুরাণ অবলম্বনে ভিডিও গেম বিষয়শ্রেণী:জাপানিজ পুরাণ অবলম্বনে ভিডিও গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:উইন্ডোজ গেম বিষয়শ্রেণী:পপ সংস্কৃতি সম্পর্কিত বিতর্কে হিন্দুধর্ম
বৃহস্পতি ৬৬ (ইংরেজি: Jupiter LXVI) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ৫ (ইংরেজি: S/2017 J 5) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। উপগ্রহটির ব্যাস প্রায় ২ কিলোমিটার এবং এটি প্রায় ২৩,২৩২,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৪.৩°। এই উপগ্রহটি কারমে গোষ্ঠীর অন্তর্গত।  তথ্যসূত্র  বিষয়শ্রেণী:কারমে গোষ্ঠী বিষয়শ্রেণী:বৃহস্পতির প্রাকৃতিক উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:স্কট এস. শেপার্ডের আবিষ্কার বিষয়শ্রেণী:২০১৭-এ আবিষ্কৃত জ্যোতির্বৈজ্ঞানিক বস্তু বিষয়শ্রেণী:বৃহস্পতির উপগ্রহ
ভাল্ডেমার আন্টন (; জন্ম: ২০ জুলাই ১৯৯৬) হলেন একজন উজবেক–জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৬ সালে, আন্টন জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় তিন বছর যাবত জার্মানির বয়সভিত্তিক দলের হয়ে খেলার পর, তিনি ২০২৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন ভাল্ডেমার আন্টন ১৯৯৬ সালের ২০শে জুলাই তারিখে উজবেকিস্তানের ওলমালিকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আন্টন জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ এবং একটি শিরোপা জয়লাভ করেছেন।  ২০২৪ সালের ২৩শে মার্চ তারিখে, ২৭ বছর, ৮ মাস ও ৩ দিন বয়সে, ডান পায়ে ফুটবল খেলায় পারদর্শী আন্টন ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন।https://int.soccerway.com/matches/2024/03/23/world/friendlies/france/germany/4278021/ উক্ত ম্যাচের ৯০তম মিনিটে মধ্যমাঠের খেলোয়াড় টনি ক্রুসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2024-maerz-frankreich-deutschland/ ম্যাচে তিনি ১৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4284932 ম্যাচটি ২–২ গোলে ড্র হয়েছিল।https://www.national-football-teams.com/matches/report/38671/France_Germany.html জার্মানির হয়ে অভিষেকের বছরে আন্টন সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ                     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:হানোফার ৯৬-এর খেলোয়াড় বিষয়শ্রেণী:হানোফার ৯৬ ২-এর খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড়
কেন্দুঝর () ভারতের ওড়িশা রাজ্যের কেন্দুঝর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে কেন্দুঝর শহরের জনসংখ্যা হল ৫১,৮৩২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে কেন্দুঝর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা  de:Kendujhar (Stadt)
উইলিয়াম ব্যাটিন (২৫ জানুয়ারি ১৭৬৫ – ৫ সেপ্টেম্বর ১৮৩৬), ছিলেন বহু আইনি অফিসের পদস্থ ইংরেজ কর্মকর্তা এবং কবি।   জীবন  পূর্ব মর্ডান, সাসেক্সে ২৫ জানুয়ারী ১৭৬৫ সালে ব্যাটিনের জন্ম হয়েছিল। তাঁর মায়ের পরিবারের মাধ্যমে, তিনি ব্রের ব্যারন জমিদারির উত্তরাধিকারী ছিলেন, তবে তিনি কখনও প্রকাশ্যে তাঁর দাবিতে আবেদন করেননি। তিনি ১৭৭৪ সালে ট্রিনিটি কলেজ, কেমব্রিজ-এ পড়াশোনা করেন, তবে পরে ট্রিনিটি হল, কেমব্রিজ-এ চলে যান, সেখানে তিনি সম্ভবত খুব কম বয়সে ফেলোশিপ পেয়েছিলেন বলে মনে করা হয়; তিনি ১৭৮০ সালে এলএলবি ডিগ্রি নেন, এবং ১৭৮৫ সালে এলএলডিডি ডিগ্রি নেন।  ১৭৮৫ খ্রিস্টাব্দের ৩ নভেম্বর তিনি লন্ডনের কলেজ অফ ডক্তর অফ ল-এর ভর্তি হন এবং দ্রুতই তিনি ক্লিষ্টিয়াস্টিকাল এবং অ্যাডমিরাল্টি আদালতে একটি বৃহত্তর অফিস পাওয়া নিশ্চিত করেন। ১৮১২ সাল থেকে ১৮২৭ সাল পর্যন্ত তিনি প্রাইভির চেম্বারের ভদ্রলোকদের একজন ছিলেন। কথিত আছে যে তিনি ওয়েলসের রাজপুত্রের সময় রাজার সাথে ঘনিষ্ঠভাবে জীবনযাপন করেছিলেন এবং রাজকুমার এবং তাঁর পিতার মধ্যে ঝগড়া মিটিয়েছিলেন বলে তিনি কৃতিত্ব পেয়েছিলেন। তিনি বহু বছর ধরে ব্যাটিন অ্যাডমিরাল্টির উচ্চ আদালতে অ্যাডভোকেট-জেনারেল ছিলেন এবং লিংকন ধর্মপ্রদেশের চ্যান্সেলর ছিলেন; এছাড়াও তিনি বেশ কয়েকটি ছোট ছোট আইনি অফিসেও কাজ করেছিলেন। ১৭৯৭ সালের ১ জুন তিনি রয়্যাল সোসাইটির সহযোগী নির্বাচিত হয়েছিলেন।  তার বৃদ্ধ বয়সে তিনি অনেক মজাদার অভ্যাস গড়ে তুলেন, এবং তিনি তার পেশার কারণে অনেক সম্পদ অর্জন করা সত্ত্বেও দারিদ্র্যের মধ্যে জীবনযাপন করেছিলেন। ১৮৩৬ সালের ৫ সেপ্টেম্বর তিনি মারা যান এবং তাঁর নিজের নির্দেশ অনুসারে, তাঁকে পাঁচ দিন পরে সাউথওয়ার্কের সেন্ট জর্জ শহীদ গির্জায় অত্যন্ত গোপনীয়তার সাথে সমাধিস্থ করা হয়।  ১৮২২ সালে ব্যাটিন একটি নাটকীয় কবিতা প্রকাশ করেছিল, যার শিরোনাম ছিল 'এনাদার কাইন: এ মিস্ট্রি (আরেকটি কাইন: একটি রহস্য)।   তথ্যসূত্র   বিষয়শ্রেণী:১৭৬৫-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:ইংরেজ পুরুষ কবি বিষয়শ্রেণী:১৮শ শতাব্দীর ইংরেজ কবি বিষয়শ্রেণী:১৯শ শতাব্দীর ইংরেজ কবি বিষয়শ্রেণী:১৮শ শতাব্দীর ইংরেজ লেখক বিষয়শ্রেণী:১৯শ শতাব্দীর ইংরেজ লেখক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:রয়েল সোসাইটির সভ্য
এনজিসি ৪৪১৪ (ইংরেজি: NGC 4414) হল প্রায় ৬২ মিলিয়ন আলোকবর্ষ দূরে অবস্থিত এবং কোমা বেরেনিসেস তারামণ্ডলের অন্তর্গত একটি অনাবদ্ধ সর্পিল ছায়াপথ। এটি একটি গুচ্ছবৎ সর্পিল ছায়াপথ, যার সর্পিল গঠনের ছোটো ছোটো অংশগুলি বিদ্যমান থাকলেও সুবিন্যস্ত সর্পিল ছায়াপথের মতো সুগঠিত সর্পিল বাহু থাকে না। ১৯৭৪ সালে এই ছায়াপথে এসএন ১৯৭৪জি নামে একটি অতিনবতারা পর্যবেক্ষিত হয়। এরপর দীর্ঘকাল বাদে ২০১৩ সালের ৭ জুন এই ছায়াপথে ১৪ আপাত মানে এসএন ২০১৩ডিএফ নামে দ্বিতীয় অতিনবতারা এবং ২০২১ সালের ১ জানুয়ারি ১২ আপাত মানে এসএন ২০২১জে নামে তৃতীয় অতিনবতারাটি পর্যবেক্ষিত হয়।  ১৯৯৫ সালে হাবল স্পেস টেলিস্কোপ (এইচএসটি) থেকে ছায়াপথগুলির দূরত্ব নির্ধারণের প্রধান অভিযানের অঙ্গ হিসেবে এটির আলোকচিত্র গৃহীত হয়। এরপর ১৯৯৯ সালে হাবল হেরিটেজ প্রোজেক্টের অঙ্গ হিসেবে পুনরায় এটির আলোকচিত্র গৃহীত হয়েছিল। এটি ছিল এটির সেফাইড বিষম তারাগুলি নিয়ে গবেষণার একটি অঙ্গ। অবিরাম নবীন তারা গঠিত হতে থাকার দরুন ছায়াপথটির বহিঃস্থ বাহুগুলিকে নীল দেখায়। এই অংশে সম্ভবত −১০ পরম মান-বিশিষ্ট একটি উজ্জ্বল নীল বিষম তারা রয়েছে।  এনজিসি ৪৪১৪ হল অতিমাত্রায় বিচ্ছিন্ন একটি ছায়াপথ। এটির মধ্যে অতীতে অন্যান্য ছায়াপথগুলির সঙ্গে সংযোগের কোনও চিহ্ন পাওয়া যায় না। এটি একটি নক্ষত্রবিদারক ছায়াপথ না হওয়া সত্ত্বেও এতে গ্যাসের একটি উচ্চ ঘনত্ব ও সমৃদ্ধতা দেখা যায় – যা পারমাণবিক ও আণবিক উভয়তই। পারমাণবিক গ্যাস ছায়াপথটির দৃশ্যগত চাকতির বাইরেও ছড়িয়ে পড়তে দেখা যায়।  এনজিসি ৪৪১৪ কোমা ১ গোষ্ঠী নামে একটি ছায়াপথ গোষ্ঠীর সদস্য, যা বস্তুগতভাবেই কন্যা স্তবকের কাছে অবস্থিত।  সুপারনোভা   এনজিসি ৪৪১৪ এ চারটি সুপারনোভা দেখা গেছে:  SN 1974G (টাইপ I, ম্যাগ. ১৩) ২০ এপ্রিল ১৯৭৪ সালে মিস ডব্লিউ বার্গাট দ্বারা আবিষ্কৃত হয়।  SN 2013df (টাইপ IIb, ম্যাগ. ১৪.৪) ২০১৩ সালের ৭ জুন ইতালীয় সুপারনোভা অনুসন্ধান প্রকল্প দ্বারা আবিষ্কৃত হয়।  SN 2021J (টাইপ Ia, ম্যাগ. 12) অটোমেটিক লার্নিং ফর দ্য র্যাপিড ক্লাসিফিকেশন অফ ইভেন্টস (এএলইআরসিই) দ্বারা ১ জানুয়ারী ২০২১ এ আবিষ্কৃত হয়েছিল।  SN 2023hlf (টাইপ II, ম্যাগ. ১৭.৮) ২০২৩ সালের ১ মে জুইকি ট্রান্সিয়েন্ট ফ্যাসিলিটি দ্বারা আবিষ্কৃত হয়।   গ্যালারি    তথ্যসূত্র    বহিঃসংযোগ      Hubble Heritage Project NGC 4414    ESA/Hubble image of NGC 4414  বিষয়শ্রেণী:গুচ্ছবৎ সর্পিল ছায়াপথ বিষয়শ্রেণী:অনাবদ্ধ সর্পিল ছায়াপথ বিষয়শ্রেণী:কোমা বেরেনিসেস (তারামণ্ডল) ৪৪১৪ ০৭৫৩৯ ৪০৬৯২ বিষয়শ্রেণী:কোমা ১ গোষ্ঠী বিষয়শ্রেণী:পিজিসি বস্তু
সৈয়দ আনোয়ারুল হক হক্কী (এসএএইচ হক্কী নামেও পরিচিত) (২২ জানুয়ারী ১৯২২ - ১০ ফেব্রুয়ারি ২০১০) একজন ভারতীয় পণ্ডিত ছিলেন, যিনি বিশ বছর ধরে আলিগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। তিনি ছিলেন আবরারুল হক হক্কীর ছোট ভাই।   জীবনী  হক্কীর জন্ম ১৯২২ সালের ২২ জানুয়ারী হার্দোইতে। তিনি লখনউ বিশ্ববিদ্যালয় থেকে বিএ ডিগ্রি এবং আলিগড় মুসলিম বিশ্ববিদ্যালয় থেকে ইতিহাসে এমএ লাভ করেন। তিনি মোহাম্মদ হাবিবের তত্ত্বাবধানে তৈমুর লঙের উপর তার ডক্টরাল থিসিস লিখেছিলেন। তিনি লন্ডন স্কুল অফ ইকোনমিক্সে "ব্রিটিশ ঔপনিবেশিক নীতি" বিষয়ে একটি দ্বিতীয় ডক্টরাল থিসিস লিখেছিলেন।   তিনি কুড়ি বছর আলীগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। ১৯৬৭ সালে তিনি বিভাগীয় সাময়িকী, ইন্ডিয়ান জার্নাল অফ পলিটিক্স শুরু করেন। তিনি ১৯৮২ সালে অবসর গ্রহণ করেন। পরবর্তীতে তিনি ওয়ার্সা বিশ্ববিদ্যালয়, মধ্য প্রাচ্য প্রযুক্তি বিশ্ববিদ্যালয় এবং কাশ্মীর বিশ্ববিদ্যালয়ে একজন পরিদর্শন অধ্যাপক হিসাবে শিক্ষকতা করেছিলেন।   তার বড় ভাই আবরারুল হক হক্কী একজন ইসলামি পণ্ডিত, যিনি হার্দোইয়ে আশরাফুল মাদারিস প্রতিষ্ঠা করেছিলেন।  হক্কী ১০ ফেব্রুয়ারি ২০১০ সালে মারা যান।   রচনাবলী  হক্কীর রচনাগুলির মধ্যে রয়েছে:   চিংগিজ: একজন সম্রাটের জীবন ও উত্তরাধিকার   দ্বারপ্রান্তে ভারতীয় গণতন্ত্র  ভারতে ইউনিয়ন-রাজ্য সম্পর্ক  অবরোধের মধ্যে ধর্মনিরপেক্ষতা : প্রচ্ছন্নতা এবং প্রত্যাশায় অযোধ্যা ট্র্যাজেডি  গণতন্ত্র, বহুত্ববাদ এবং দেশ-গড়ন  প্রথম পর্যায়ের ভারতে তুর্কি প্রভাব   আততুর্ক বিপ্লব এবং ভারত   মাওলানা মুহাম্মাদ ইলিয়াসের জাগরণী আন্দোলন  শ্রম সরকারের ঐপনিবেশিক নীতি  নতুন রাজ্যে প্রতিনিধিত্বের সমস্যা  ম্যাকিয়াভেলি এবং ম্যাকিয়াভেলিজম (উর্দু)   তথ্যসূত্র   বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:হারদোই জেলার ব্যক্তি
বালিখাঁ ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার:  শিক্ষা প্রতিষ্ঠান   দর্শনীয় স্থান  ধলাই বিল  ঢাকিরকান্দা ছাতিয়ানতলা মাদরাসা  পশ্চিম ঢাকিরকান্দা সরকারী প্রা.বি.  বালিখাঁ বাজার   উল্লেখযোগ্য ব্যক্তি    জনপ্রতিনিধি  বর্তমান চেয়ারম্যান- শামসুল আলম  আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:তারাকান্দা উপজেলার ইউনিয়ন
সাচিং প্রু জেরী বাংলাদেশের বান্দরবানের একজন রাজনীতিবিদ যিনি বাংলাদেশ জাতীয়তাবাদী দলের রাজনীতির সাথে যুক্ত। তিনি একজন সাবেক সাংসদ। তিনি অং শৈ প্রু চৌধুরীর পুত্র। তার মামি মা ম্যা চিং সাবেক সংসদ সদস্য।  জীবনী সাচিং প্রু জেরী বোমাং সার্কেলের রাজপুত্র। ১৯৯৬ সালে ষষ্ঠ জাতীয় সংসদ নির্বাচনে তিনি  পার্বত্য বান্দরবান আসন থেকে তিনি সাংসদ হিসেবে নির্বাচিত হয়েছিলেন।  তিনি বান্দরবান সদর উপজেলা ও বান্দরবান পার্বত্য জেলা পরিষদের চেয়ারম্যান হিসেবেও দায়িত্ব পালন করেছেন। তিনি বর্তমানে, বান্দরবান জেলা বিএনপির আহবায়ক ও বাংলাদেশ জাতীয়তাবাদী দল বিএনপির জাতীয় নির্বাহী কমিটির সদস্য  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বান্দরবান জেলার রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বান্দরবান জেলার ব্যক্তি বিষয়শ্রেণী:বাংলাদেশী বৌদ্ধ বিষয়শ্রেণী:মারমা ব্যক্তি